( 70 ) 
observateurs des ordonnances dictes, et que, pour chose quelconque, ilz n’en 
vouldroient départir, ce néantmoins ils se sont trouvez perplex au parfait du 
procès des aultres prisonniers, qu’ilz ont ancoyres soulz eulx, non veullans 
altempler de, allencontre d’iceulx, exercer extrême righeur par exécution de 
dernier supplice, ne aussy présumer de précisément les renvoyer du tout 
absolz, et en laquelle perplexité ilz sont parvenuz par les moyens qui s’en* 
suyvent. 
Et premiers, parceque aulcuns d'iceulx prisonniers, combien qu’ils soient 
gens simples, bons mesnagiers, ayans jusques à présent veseu sans reprinse 
ou notte de la damnable secte, ne aultrement jamais reprins de justice, et 
néantmoins sur certaines inductions assez persuasives, auroient souffert en 
leurs maisons chascun une des susdites prédications estre faites. 
Et pour ce que lesdis prisonniers, en les interroghant, remonstrent très 
affectueusement et de cœur pénitent avoir ce que dessus souffert par igno¬ 
rance et non pensant mal faire, disans n’avoir heu coguoissance desdistes 
ordonnances, et que, par aultres indices et conjectures, appert de leurdile 
simplicité et ignorance, a samblé à aulcuns icelle leur tolérance n’avoil esté 
doleuse et que sans dol les drois ne permecteut aulcuns estre mis au dernier 
supplice, en adjouslant que combien que ceste décision soeuffre fallence 1 en 
crime de lèse-Majesté, néantmoins ne troeuvent les drois souffrir extension 
estre faicte en matière de crime d'un cas a l’aultre. 
Joinct ancoyres que, à toute rigueur, tel cas ne se porroyt baptiser de lèse- 
Majesté divine ne humaine, combien qu’il n’y ait enthière observance des 
ordonnances dessus déclarées, mays d’aultanl que dol n’y seroit intervenu et 
que lesdis prisonniers se sont tousjours trouvez bons, paisibles et simples 
mesnagiers, exerceans dilligemmeut leurs œuvres manuèles pour la sustenta¬ 
tion d’eulx, leurs femmes et enffans, sembloit à aulcuns que, pour ceste fois, 
l’on se porroitdepporter de allencontre d’eulx exercer l’extrémité de la susdite 
ordonnance, leur enjoignant de ne jamais hanter, converser ne communicquier 
avec des gens suspectz d’hérésies, ne aussi de récidiver en semblable cas que 
dessus, à péril de lors exécuter allencontre d’eulx les paines indictes par 
icelles ordonnances et sans depport. 
Pour autant toutesfois que lesd. opposans ne sont encoyres appaisiez de 
leur susdite perpléxité et qu’ilz désirent en décider au plus près qu’ils 
polront percepvoir estre l’intencion de Vostre très sacrée impériale Majesté, 
ilz ont délégué deux d’entre eulx garnis de cestuy leur advertissement. adfm 
de sur le tout solliciter et apporter response, pour, ensuyvant icelle, eulx ré¬ 
gler quant à présent. 
De Beaumont. 
1 Exception. 
